شماریات اور پروگرام کے نفاذ کی وزارت
شماریات اور پروگرام نفاذ کی وزارت  کی مرکزی زمرے کی ایک اسکیم، فروغ صلاحیت اسکیم کو 31 مارچ 2026 تک جاری رکھنے کو منظوری
نئی دہلی، 16/فروری 2022 ۔ کابینہ نے فروغ صلاحیت  اسکیم کو 31 مارچ 2026 یا اگلے جائزے، ان میں سے جو پہلے ہو، تک جاری رکھنے کو منظوری دے دی ہے۔ اس کا انحصار ایکسپینڈیچر فائیننس کمیٹی  کی سفارشات کی تائید اور مالی حدود وغیرہ پر ہے۔ پندرہویں مالی کمیشن سائیکل کے دوران اس اسکیم کو جاری رکھنے کے لئے 3179 کروڑ روپئے منظور کئے گئے ہیں۔
2. سی ڈی اسکیم شماریات و پروگرام نفاذ کی وزارت کی ایک رواں مرکزی اسکیم ہے جس کا بحیثیت مجموعی مقصد قابل اعتبار اور بروقت آفیشیل اعداد و شمار کی دستیابی کے لئے بنیادی ڈھانچہ جاتی، تکنیکی اور افرادی وسائل میں اضافہ کرنا ہے۔
3. یہ اسکیم فروغ صلاحیت  اسکیم اور دو ذیلی اسکیموں یعنی سپورٹ فار اسٹیٹسٹیکل اسٹریتھیننگ اور ایکونومک سینسس  پر مشتمل ہے۔ یہ وزارت کے سبھی شماریاتی اور ڈیٹا مینجمنٹ سے متعلق سرگرمیوں پر محیط ہے اور یہ ملک کے آفیشیل شماریاتی نظام کے جنریشن اور منٹیننس میں کلیدی رول ادا کرتی ہے۔ وزارت کے ذریعے کئے گئے بڑے پیمانے کے سیمپل سروے میں معیشت کے اہم پہلوؤں کا احاطہ کیا جاتا ہے اور حکومت کے لئے پالیسی سازی کے مقصد سے ڈیٹا دستیاب کراتا ہے۔ شواہد پر مبنی فیصلہ سازی کی سہولت بہم پہنچانے کے علاوہ ان جائزوں کا استعمال حکومت کے ذریعے پالیسی منصوبہ بندی کے لئے بھی کیا جاتا ہے۔
4. وزارت کی کچھ اہم شماریاتی مصنوعات جیسے کہ گراس ویلیو ایڈیڈ ، گراس ڈومسٹک پروڈکٹ ، پرائیویٹ فائنل کنزمپشن ایکسپینڈیچر ، گورنمنٹ فائنل کنزمپشن ایکسپینڈیچر ، گراس فکسڈ کیپٹل فارمیشن، چینج اِن اسٹاک ، انڈیکس آف انڈسٹریل پروڈکشن ، کنزیومر پرائز انڈیکس ، لیبر فورس پارٹیسی پیشن ریٹ ، ورکر پاپولیشن ریشیو ، اَن امپلائمنٹ ریٹ ، فارمل سیکٹر ایمپلائمنٹ اسٹیٹسٹکس، سسٹنیبل ڈیولپمنٹ گولس  انڈیکیٹر فریم ورک وغیرہ معیشت اور سماجی اشاریہ جات کا لازمی جزو ہے، جن کا استعمال بھارت کی معیشت کی نگرانی کے لئے کیا جاتا ہے۔
5. سپورٹ فار اسٹیٹسٹیکل اسٹرینتھیننگ ، سی ڈی اسکیم کی ایک رواں ذیلی اسکیم ہے جس کا مقصد اعداد و شمار سے متعلق صلاحیت اور ریاستی شماریاتی نظامات کو قابل اعتبار آفیشیل اعداد و شمار اکٹھا کرنے، ترتیب دینے اور ان کی اشاعت کرنے کے عمل کو بہتر بنانا ہے۔
6. موقتی طور پر چلائی جانے والی ایکونومک سینسس  بھارت کی جغرافیائی حدود کے اندر واقع سبھی غیر زرعی اقتصادی اداروں کی مکمل گنتی پیش کرتی ہے۔ ایکونومک سینسس ملک کے ایسے سبھی اداروں کے بارے میں متعدد آپریشنل اور اسٹرکچرل ویرئیبل کے بارے میں الگ سے اطلاعات فراہم کرتا ہے۔ اس کا ڈیٹابیس پالیسی سازوں کو گراں قدر ان پٹ فراہم کرتا ہے، تاکہ وہ ریاستوں / اضلاع میں حکمت عملی سے متعلق اقتصادی ترقی اور روزگار سے متعلق خاکہ تیار کرسکے۔
7. سی ڈی اسکیم کے تحت مستقل جاری سرگرمیوں کے علاوہ، وزارت درج ذیل نئے نئے شروع کئے گئے جائزوں کا کام بھی انجام دیتی ہے، جن میں اینوول سروے آف سروسیز سیکٹر انٹرپرائزیز ، اینوول سروے آف اَن اِنکارپوریٹیڈ سیکٹر انٹرپرائزیز  اور ٹائم یوز سروے  شامل ہیں۔ اے ایس ایس ایس ای اور اے ایس یو ایس ای نامی جائزے سروسیز سیکٹر اور اَن انکارپوریٹیڈ سیکٹر کے لئے درکار اطلاعات کے مابین موجودہ ڈیٹا گیپ کو پاٹنے کا کام کریں گے، جس کا مجموعی گھریلو پیداوار  میں اہم حصہ ہوتا ہے۔ ٹی یو ایس افراد کی سرگرمیوں بالخصوص خواتین کے ٹائم ڈسپوزیشن سے متعلق سرگرمیوں کے بارے میں اعداد و شمار فراہم کرتا ہے، جس کی عکاسی فی الحال جی ڈی پی میں نہیں ہوتی ہے۔ اس اسکیم کے تحت جو دیگر اہم سرگرمیاں انجام دی جانی ہیں ان میں ہاؤس ہولڈ کنزیومر ایکسپینڈیچر سروے  / سروے آن کنزیومر باسکیٹ ، کمپریہنسیو اینوول ماڈیولر سروے  ہر سال کنبہ وار کیا جائے گا، پیریوڈک لیبر فورس سروے ، کنزیومر پرائز سروے  – دیہی/ شہری / مشترکہ، اَربن فریم سروے ، انٹرنیشنل کمپریزن آف پرائزیز ، اینوول سروے سروے آف انڈسٹریز  اور دیگر متعلقہ سرگرمیاں شامل ہیں جس کا مقصد نیشنل سیمپل سروے کی سروے سے متعلق اہلیتوں کو مضبوط بنانا ہے۔